בס"ד

**שאלות חזרה לפרק ב'**

1) **הכוזרי, ריה"ל (עמ' 34):**

א. לדעת ריה"ל, מה עדיף – מאמין בתמימות או מאמין מתוך חקירה?

ב. למי נכון בכל זאת לחקור, ומה מטרת החקירה?

ג. "וכי יש בתוכנו נפש שלוה שאינה נפתית לדעות השונות המנסרות בעולם?" – למה נכון שרובנו נלמד ונחקור באמונה?

2) **ליקוטי מוהר"ן, ר' נחמן מברסלב (עמ' 35):**

א. מה דעת ר' נחמן מברסלב על חקירת האמונה?

ב. מה לדעתו התכלית של עבודת ה' ואיך משיגים אותה?

3) **הקדמה למסילת ישרים, הרמח"ל (עמ' 40-39):**

א. לשם מה חיבר הרמח"ל את מסילת ישרים, ומהי הדרך ללמוד ספר זה? מדוע?

ב. מדוע אין מי שילמד כראוי ענייני עבודת ה' – יראה, אהבה, דבקות בה' וכו'?

ג. במה שונים ענייני היראה והאהבה מהעניינים הטבעיים כמו – שינה, יקיצה, רעב ושובע?

ד. מה הן 3 הסיבות שמונה הרמח"ל לחשיבות לימוד ענייני יראה, אהבה, דבקות בה' וכו'?

ה. "אם תבקשנה ככסף וכמטמונים תחפשנה, אז תבין יראת ה'" – כיצד מסביר הרמח"ל פסוק זה?

4) **הקדמה לחובות הלבבות, רבנו בחיי (עמ' 44-41):**

א. "חכמת התורה מתחלקת לשני חלקים": מה הם שני החלקים? תני 2 דוגמאות לכל חלק.

ב. רבנו בחיי אינו מבין, מדוע לא נכתב ספר על חובות הלבבות. הוא מעלה סברה, שמא איננו חייבים בחובות הלבבות מן התורה אלא מבחינת המוסר בלבד, ובעצם הן רשות. רבנו בחיי מפריך השערה זו בעזרת שלוש הוכחות. מה הן? הסבירי כל אחת מהן.

ג. "מי שבכוח שכלו והכרתו לעמוד על ברור מה שקיבל, ועכבוהו מלעיין בו בשכלו העצלות והקלות במצוות הא-ל ובתורתו – הוא נענש על זה". מהו המשל שמביא רבנו בחיי לקביעה זו שלו? הסבירי את דבריו ע"פ זה. מה זה אומר עלינו?

ד. "וצריך שתדע, כי הכוונה והתועלת במצוות הלבבות הן..." – מהי המטרה של חובות הלבבות? איזה פסוק מדייק מטרה זו?

ה. בסוף דבריו מביא רבנו בחיי משל על אוצר, שהיה נראה מלוכלך ושחור עד שמרקו אותו. מה המסר של המשל? מי עוד השתמש במשל דומה?

5) **מאמר הדור, הרב קוק (עמ' 46-45):**

א. מה הם ההבדלים בין דורות הגלות לדור הגאולה מבחינת: רמת ההשכלה של המון העם, הפער בין ההמון לחכמים הגדולים, קבלת סמכות, המצב המוסרי של העם, הדרך שבה הם שבים בתשובה. (ניתן להיעזר בטבלה).

ב. מהי דרך התשובה המדוייקת לדור של גאולה? הסבירי.

ג. כיצד מוכיח הרב קוק, שדור של גאולה הוא מוסרי וערכי?

ד. מהי המשימה שלנו ביחס לדור? מה עלינו לעשות כדי להצליח בה?

6) **ספר העיקרים, ר' יוסף אלבו (עמ' 49):**

איך מגדיר ר' יוסף אלבו את המושג "אמונה"? תני דוגמא לדבר כזה בעולם המוחשי.

7) **ספר התניא, ר' שניאור זלמן מלאדי (עמ' 50):**

מהי "אמונה" לפי בעל התניא? מדוע כך היא מכונה?

8) **ספר המאמרים, הרב שלום בער שניאורסון מלובביץ' (עמ' 51-50):**

א. הרב שלום בער שניאורסון מלובביץ מסביר בעצם את דברי בעל התניא. על מה, לדעתו, צריך להתאמן באמונה?

ב. הרב שלום בער שניאורסון משווה בין כלי שיצר אומן "יש מיש" לבריאה שברא הקב"ה "יש מאין". מה ההבדל ביניהם? לשם מה מביא הרב שניאורסון את ההשוואה הזו?

ג. הרב שניאורסון משתמש בהסבר פיזיקאלי על אבן, הממשיכה לעלות למעלה רק כל עוד התנופה שזרקה אותה ממשיכה לפעול עליה, ואחר כך היא יורדת למטה כטבעה. כיצד הסבר זה מחזק את המשפט: "המחדש בטובו בכל יום תמיד מעשה בראשית"?

9) **י"ג העיקרים להרמב"ם (עמ' 55-52):**

א. חלקי את י"ג העיקרים לחמישה נושאים מרכזיים.

ב. מהם ארבעת ההבדלים בין נבואת משה רבנו לנבואת שאר הנביאים?

ג. מי שמאמין בכל העיקרים האלה, גם אם הוא חוטא – מה היחס כלפיו?

ד. מי שאינו מאמין אפילו רק בעיקר אחד מהשלושה עשר – מה היחס כלפיו?

ה. "תינוק שנשבה" – כיצד נכון להתייחס היום לאחינו החילונים? הסבירי את הביטוי.

10) **אמונה וביטחון, החזון אי"ש (עמ' 57-56):**

א. כשאדם נמצא במצב קשה, ויש לפניו שתי דרכים – להאמין שיהיה טוב או ללכת עם הטבע המראה את ההיפך – מה **לא** נחשב להיות בוטח בה', ומדוע?

ב. אם כן, מהו "ביטחון בה'", לפי החזון איש?

ג. מהי ההשתדלות שצריך לעשות אדם הבוטח בה'?

ד. מה ההבדל בין אמונה לביטחון? הדגימי על מקרה דמיוני שתביאי.

11) **תלמוד בבלי, מסכת נידה (עמ' 58):**

א. הגמרא מתארת את העובר במעי אמו, ואת המלאך המלמד אותו את כל התורה כולה, וכשיוצא לעולם – משכיחו. מדוע המלאך מלמד אותו את התורה, אם אחר כך משכיחו?

ב. מדוע משביעין אותו לפני צאתו לאויר העולם: "תהי צדיק ואל תהי רשע"?

ג. מה המסר של גמרא זו עבור מי שיוצא לחפש את האמונה ואת אלוקים במקומות רחוקים בעולם?

12) **מדרש הגדול על בראשית פרק י"ב (עמ' 59):**

א. המדרש מתאר את אברהם אבינו, שגילה את העולם בהיותו בן שלוש, וחיפש למי להודות. המדרש מביא משל לאדם שראה טירה. ספרי בקצרה את המשל, והסבירי את הנמשל.

ב. מהו המוטיב החוזר במדרש, שבגללו החליט לבסוף בעל הטירה להתגלות לאדם, והקב"ה לאברהם? מה המסר עבורנו?

ג. ע"פ המדרש, איך נוכל למצוא את האמונה באלוקים?

ד. האם יש סתירה בין המסר של מסכת נידה למסר של מדרש הגדול בעניין חיפוש האמונה? כיצד ניישב אותה?

13) **מכתב מאליהו, הרב אליהו דסלר (עמ' 62-60):**

א. "יש מצוה מיוחדת בתורה לעסוק תמיד באמונה" – מהי המצוה?

ב. לפי הרב דסלר, ישנן חמש מדרגות בקיום מצות האמונה וברכישתה. מהן המדרגות?

ג. הדרך החיצונית – מה התועלת להתפלל תפילה בלי להצליח לכוון בה?

ג. דרך ההתבוננות – "ומבשרי אחזה אלוה" – איך מתוך התבוננות לתוך האדם אפשר להגיע לאמונה?

ד. דרך הקדושה, גדר האמת: כיצד דבקות תמיד באמת מלמדת על מדרגת אמונה גבוהה?

ה. דרך הקדושה, לעסוק בשבירת היצר: כיצד העיסוק בשבירת היצר מעלה את האדם בדרגת האמונה?

ו. דרך הקדושה, לעסוק בתורה בהתלהבות: מה ההבדל בין תלמיד חכם שלומד תורה באדישות ובין תלמיד חכם שלומד תורה בהתלהבות ובהתרגשות מכל דבר חדש שלומד?

ז. דרך הביטחון – הסבירי.

ח. מהי המדרגה הגבוהה ביותר? הסבירי אותה.

ט. "המחשבה נתפסת רק במושגים הידועים לנו ע"י החושים או ברגשות שכבר הרגשנו בעבר" – הדגימי רעיון זה על אדם שמעולם לא כעס או על אדם שמעולם לא נתן בלי אינטרס אישי.

י. מה רוצה הרב דסלר לומר בדוגמאות אלו על אדם, שמעולם לא חווה תחושה של קרבת אלוקים?

14) **בקשת האני עצמי, אורות הקודש, הרב קוק (עמ' 63):**

א. "ואני בתוך הגולה" – מה פירוש "גולה" ביחס לאדם הפרטי?

ב. אדם הראשון, עם ישראל, האדמה, הלבנה – כיצד כל אחד מהם התנכר לעצמיותו ולתפקידו האמתי? מה היה המניע של כל אחד מהם?

ג. מהי הבעיה הגדולה של המחנכים? למה זה גורם?

15) **אורות התורה, הרב קוק (עמ' 64):**

א. בישיבות רבות לומדים רוב היום גמרא. יש שיוצאים מישיבות אלה לתרבות רעה. מדוע זה קורה, לפי הרב קוק?

ב. מהי הדרך שבה יוכל כל תלמיד למצוא את החלק המתאים לו בתורה? הדגימי על תחומים שונים בלימוד התורה.

16) **הקדמה לשערי יושר, הרב שמעון שקופ (עמ' 65):**

א. במבט ראשון – אהבת עצמי ואהבת הזולת סותרים זה את זה. במה תלויה האפשרות שהם לא יסתרו זה את זה?

ב. הסבירי את המדרגות השונות בהגדרת ה"אני".

ג. מהי הציפייה מיהודי? לאיזו מדרגה עליו לשאוף?

ד. "הלל אומר: אם אין אני לי מי לי, וכשאני לעצמי מה אני?" – הסבירי משפט זה של הלל הזקן ע"פ שיטת הרב שמעון שקופ.

ה. כל אדם צריך לדעת שהוא כמו מסמר במכונה – מה הן שתי נקודות הדמיון בין האדם ובין המסמר במכונה?

17) **הכוזרי, ריה"ל, תפילת הציבור (עמ' 67-66):**

א. ריה"ל מונה שני יתרונות של תפילת הציבור על פני תפילת היחיד. מה הם?

ב. משל המטר: מהו המשל, וכיצד הוא מסביר את יתרונה של תפילה בציבור?

ג. משל הסכנה במדינה: מהו המשל, וכיצד הוא מסביר את יתרונה של תפילה בציבור?

ד. משל האיבר בגוף: אם הזרוע תמנע הכנסת אינפוזיה לתוכה, מה יקרה? מה המסר של ריה"ל לכל אחד מאיתנו?

18) **קול דודי דופק, הרב סולובייצ'יק (עמ' 68-67):**

א. מה במידת החסד היה חסר לאיוב, לדעת הרב סולובייצ'יק? (שני דברים).

ב. איוב הרי נתן צדקה לעניים, מדוע לא היה זה מספיק?

ג. לפי הרב סולובייצ'יק, איוב חי בתקופת שיבת ציון. מה היה מצופה מאיוב לעשות באותה תקופה, ולא עשה?

ד. מהו "סוד התפילה היהודית"? מה מיוחד בה?

ה. חברי איוב נהיו חולים כעונש על דיבורם לאיוב. מה עשה איוב, שהוכיח את חזרתו בתשובה שלמה? מה היה במעשה זה?

19) **הכוזרי, ריה"ל (עמ' 72-69):**

א. ספרי בקצרה את הסיפור עליו מבסס ריה"ל את דו-השיח בספרו "הכוזרי".

ב. כתבי את עיקרי אמונת הפילוסוף.

ג. מדוע הכוזרי דוחה את שיטתו?

ד. כתבי את עיקרי אמונת הנוצרי.

ה. מדוע הכוזרי דוחה את שיטתו?

ו. כתבי את עיקרי אמונת המוסלמי.

ז. מדוע הכוזרי דוחה את שיטתו?

ח. מהם 3 התנאים לקבלת הכוזרי את העובדה הבלתי נתפסת, שאלוקים רוחני מדבר עם בשר ודם?

20) **הכוזרי, ריה"ל (עמ' 73 והדפים הנלווים):**

א. מה היתה תשובת החבר היהודי לשאלת הכוזרי: במה הוא מאמין?

ב. מדוע התאכזב מלך כוזר מתשובת היהודי?

ג. הסבירי בעזרת משל מלך הודו, מדוע ענה כך היהודי לשאלתו.

ד. מי עוד (שניים) נתנו תשובה כזו ממש בעניין האמונה היהודית?

ה. "ואחרי כן נמסר לאיש מפי איש בקבלה, הדומה למראה עיניים" – מדוע מסירת הדברים איש מפי איש דומה למראה עיניים? הסבירי בעזרת תשובתו של הרב הלל מרצבך.

21) **הכוזרי, ריה"ל (סוף עמ' 73 – 75):**

א. את מי התורה מחייבת, ומדוע?

ב. "בהיותנו סגולת בני האדם": במה שונה היהדות מהגזענות של גרמניה הנאצית?

ג. מה הן 4 המדרגות במציאות? במה הם נבדלות זו מזו?

ד. מהי המדרגה החמישית לדעת מלך כוזר, ומדוע החבר אינו מקבל תשובה זו?

ה. מהי המדרגה החמישית לדעת החבר? במה היא נבדלת מקודמתה?

ו. מה זה אומר עלינו?

22) **הכוזרי, ריה"ל (עמ' 77-75):**

א. מה ההבדל בין היווצרות דתות רגילות בעולם ובין היווצרות היהדות? הסבירי בהרחבה.

ב. מה מטרת סיפור פרטי הניסים שקרו במצריים ובמדבר? מה מסיק מכך הכוזרי?

ג. מעמד הר סיני – מה היתה מטרתו לפי ריה"ל?

23) **אגרת תימן, הרמב"ם (עמ' 78):**

א. לפי הרמב"ם, מהו "העמוד שהאמונה סובבת עליו"?

ב. מדוע עמוד זה כל כך חשוב?

ג. מה מבקש הרמב"ם מאנשי תימן (ומאיתנו) כדי לחזק אותם באמונה?

24) **הבן איש חי (דף מצורף):**

א. מדוע נקראת התורה "אֵם לבינה"? במה התורה דומה יותר לאמא מאשר לאבא?

ב. הוכיחי ממעמד הר סיני.

25) **"למהלך האידיאות", הרב קוק (עמ' 80):**

א. לשם מה נבחר עם ישראל? מה מטרתו בעולם?

ב. מי נכלל במטרה הכללית הזו של העם (בשפת הרב קוק ובשפה שלנו)?

ג. מה זה אומר לגביי בהמשך החיים שלי? כיצד אנסה להגיע ולהוביל את העם למטרה זו?

26) **אגרת תקנ"ה, אגרות הראי"ה, הרב קוק (עמ' 83-81):**

א. את האגרת כתב הרב קוק לרידב"ז. מהו הרקע לכתיבת האגרת?

ב. "שני דברים עיקריים ישנם שהם יחד בונים את קדושת ישראל" – מהם שני הדברים? איזה מהם קדוש יותר?

ג. הקב"ה מסדר בכל דור נשמות הצריכות להופיע בעולם. איזה כוח מתגבר בנשמות ישראל בזמן הגלות, ואיזה כוח מתגבר בנשמות ישראל בדור של גאולה? הוכיחי.

ד. האם יתכן שכוח הסגולה יעלם מיהודי? למי זה עלול לקרות?

ה. מי חיבר את ברכת "למינים ולמלשינים", ומדוע דוקא הוא?

ו. האם מותר לכל אדם לקרב את פושעי ישראל? מדוע לא?

ז. מהם התנאים שאדם יוכל לקרב את פושעי ישראל? הדגימי על אישיות ששמעת עליה.

ח. "ופעולת חכמים לוקחי נפשות כאלה אינה חוזרת ריקם בשום פעם" – לפעמים נראה שאני לא מצליחה להשפיע על תלמידות/ חניכות שלי. כיצד הרב קוק מעודד את מי שפועל בחינוך?

ט. דור של עקבתא דמשיחא הם "טוב מלגאו וביש מלבר" – הסבירי.

י. למה הכוונה שהמשיח יבוא כ"עני ורוכב על חמור"?

יא. מדוע נבחר דוקא החמור לסמל את בעל החיים שהמשיח יבוא עליו?

יב. אמר רב יוסף: "יבוא (המשיח), ואזכה לשבת בצל גללי החמור" – מדוע החכמים לא רצו להיות בימות המשיח, ומדוע דוקא רב יוסף השתוקק כל כך להיות אז? מה מאפיין את רב יוסף?